पाएं अपने शहर की ताज़ा ख़बरें और फ्री ई-पेपरडाउनलोड करें
लव, सेक्स और धोखा
लव-सेक्स और धोखे का एक मामला सामने आया है। शादी का झांसा देकर एक युवक ने मॉल में रेडीमेड कपड़ों का शोरूम चलाने वाली युवती के साथ कई साल तक रेप किया। युवक ने युवती से शादी सो नहीं की और अब वह युवती को परेशान कर रहा है। पुलिस ने युवक के खिलाफ केस दर्ज कर उसे अरेस्ट कर लिया है।
यह है मामला : सूरजकुंड थाने के तहत ग्रीनफील्ड कॉलोनी में रहने वाली एक युवती ने सेंट्रल थाने में दी शिकायत में बताया कि उसकी सेक्टर-12 स्थित एक मॉल में रेडीमेड कपड़ों का शोरूम है। उनके पड़ोस में दुकान करने वाले एक दुकानदार से उसकी 10 साल से जान-पहचान थी। इस दुकानदार का नाम फ्रूट गार्डन एनआईटी रेलवे रोड निवासी संदीप वोहरा है। संदीप शादीशुदा है।
संदीप ने कई साल पहले उससे कहा कि वह अपनी पत्नी से परेशान है और जल्द पत्नी को तलाक देकर उससे शादी कर लेगा। इसके बाद संदीप ने शोरूम चलाने वाली युवती के साथ बलात्कार का सिलसिला कई साल पहले शुरू किया। संदीप ने कई बार दुकान में ही बलात्कार किया। कुछ समय पहले जब युवती ने संदीप से शादी करने के लिए कहा तो संदीप ने स्पष्ट इंकार कर दिया।
इसके बाद उसने भी संदीप वोहरा से बात करना बंद कर दिया। इसके बाद भी संदीप ने युवती का पीछा नहीं छोड़ा और लगातार इसको तंग करता रहा। अक्सर संदीप युवती को रास्ते में रोककर गालियां देता तो उसके शोरूम व घर पर जाकर हंगामा करता। कभी उसको बदनाम करने की नीयत से फेसबुक पर अलग-अलग आईडी बनाकर उसको परेशान करता। संदीप अपने फोन नंबर से उसके पास फोन कर धमकियां देता है। पुलिस ने आरोपी संदीप वोहरा को अरेस्ट कर लिया है।
बल्लभगढ़ । थाना सेक्टर 7 क्षेत्र में एक 65 वर्षीय बुजुर्ग ने 11 साल की लड़की के साथ दुष्कर्म किया। बच्ची आरोपी के घर ठंडा पानी लेने के लिए गई थी। बच्ची की हालत गंभीर है और उसे अस्पताल में दाखिल कराया गया है। पुलिस ने पीडि़त लड़की के परिजनों की शिकायत पर मामला दर्ज कर आरोपी बुजुर्ग को गिरफ्तार कर लिया है। पुलिस मामले की जांच कर रही है।
पुलिस के मुताबिक रामनगर बाटा चौक के पास रहने वाली एक लड़की ने शिकायत दर्ज कराई कि वह पहली कक्षा मे पढ़ती है , उसके मम्मी पापा मजदूरी पर गए हुए थे। दोपहर करीब ढाई बजे वह अपने मकान के साथ वाले बुद्दा बाबा के घर फ्रिज का ठंडा पानी पीने के लिए गई। उसने घर जाकर बाबा से ठंडे पानी की बोतल मांगी तो बाबा ने कहा कि अंदर आकर फ्रिज से बोतल निकाल लो।
बच्ची ने फ्रिज से बोतल निकालकर पानी पी लिया। पानी पीकर जब वह अपने घर वापस जाने लगी तो बाबा ने उसे रोक लिया और कमरे का दरवाजा अंदर से बंद कर लिया। यह देखकर बच्ची रोने लगी। बाबा ने उसका मुंह दबाकर चुप करा दिया और डरा धमका कर उसके साथ रेप किया।
घटना के बाद बुजुर्ग ने बच्ची को 10 रुपए का नोट दिया और कहा कि यह बात किसी को नहीं बताना। धमका कर आरोपी ने बच्ची को वहां से भगा दिया। बच्ची डरी सहमी घर पहुंची। माता पिता के घर पहुंचने पर बच्ची ने घटना की जानकारी उन्हें दी। पीडि़त बच्ची के पिता ने 100 नंबर पर फोन कर घटना की जानकारी पुलिस को दी। पुलिस ने मौके पर पहुंचकर बच्ची से पूछताछ के बाद मामला दर्ज कर आरोपी बुद्दा बाबा को गिरफ्तार कर लिया।
महिलाएं, युवतियां कहीं भी सुरक्षित नहीं
दिल्ली गैंगरेप के बाद अलर्ट होने का दावा कर रही जिला पुलिस की पोल दो रेप के मामलों ने खोल दी है। जिले में युवतियों, बच्चियों व महिलाओं के प्रति अत्याचार लगातार बढ़ते जा रहे हैं और पुलिस प्रशासन क्राइम पर कंट्रोल होने के दावे कर रहा है।
बच्चियां आज घर के बाहर ही नहीं अंदर भी सुरक्षित नहीं हैं। इसलिए अब अभिभावकों व युवतियों को खुद अलर्ट रहने की जरूरत है। सेंट्रल थाने के तहत सेक्टर-12 के एक माल में कई साल तक युवती के साथ रेप व सेक्टर-11 में बच्ची के साथ बर्बरता से किए गए रेप के मामले ने शहर को हिलाकर रख दिया है।
केस नंबर एक : 20 सितंबर 2011 को कोतवाली थाने के अंतर्गत नीलम फ्लाइओवर के पास एक डांस सिखाने वाले ऑफिस में डांस टीचर ने छात्रा के साथ बलात्कार किया और इसको जान से मार देने की
धमकी दी।
बरतें सावधानियां
अभिभावक स्कूल बस में चालक व कंडक्टर की पूरी जानकारी रखें।
अपने बच्चों से चालक व कंडक्टर के व्यवहार के बारे में बच्चों से अक्सर पूछताछ करते रहें।
स्कूल में भी अभिभावकों को समय-समय पर जाना चाहिए और वहां काम करने वाले स्टाफ पर भी नजरें रखें।
छोटे बच्चों को अकेले मार्केट न भेजे, खासकर बच्चियों को।
ट्यूशन पढ़ाने वाले ट्यूटर के बारे में भी पूरी जानकारी रखें।
कमरे में अकेले समय बिताने वाले बच्चों पर अभिभावक नजर रखें।
छोटी बच्चियों से रास्ते में होने वाली छेडख़ानी के बारे में पता करते रहें।
दिमागी रूप से बीमार लोग बच्चियों को शिकार बनाते हैं। इसी कारण इनका दिमाग कमजोर हो जाता है और घटना को अंजाम देकर ही शांत होते हैं। बसों, ऑटो, सड़क पर अक्सर युवती व बच्चियों के साथ छेड़छाड़ व बलात्कार की घटनाओं को अंजाम देने वालों की काउंसलिंग जरूरी है।
अजय भार्गव, मनोचिकित्सक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn